paragraph_text: Prva hrvatska rukometna liga je drugi rang hrvatskog rukometnog prvenstva. Kao drugi rang natjecanja je u sezoni 2008./09. zamijenila Drugu hrvatsku rukometnu ligu, koja je sada liga trećeg ranga. Do sezone 2015./16. je to bila jedinstvena liga, a od 2016./17. je podijeljena na dvije skupine - Jug i Sjever u kojima nastupa 26 klubova. Najuspješnije momčadi stječu pravo nastupa u Premijer ligi.